Katupojat ry ja Suomalaisen tangon Satumaa ry
Reitti: kaupungintalo - keskustori - Seinäjoen ranta - uimahalli-urheilutalo - keskustori
Lähtö kaupungintalon edustalta klo 10.00. Keskustorilla klo 10.15 lahjakkaiden nuorten Saaga Timosen ja Julius Korven laulutervehdykset, säestää Anna Pellikka. Kävely jatkuu Seinäjoen rantaan ja Uimahalli-urheilutalon kohdalta takaisin torille (n. 3 km). Tule mukaan vahvistamaan uutta Wappuperinnettä! Järjestäjinä Katupojat ry ja Suomalaisen tangon Satumaa ry.
Liput ennakkoon 29 e / kpl, tapahtumapäivänä 34 e / kpl.
Liasu-lauantait ovat Härmän Kylpylän omia klubi-iltoja. Lauantaina 25.4. meillä soittaa Klamydia. Tervetuloa!
Tervetuloa viihde- ja tapahtumakylpylään! Meillä elämä on puhdasta iloa.
DJ soittaa ennen ja jälkeen keikan! Liput ennakkoon: https://www.lippu.fi/event/klamydia-harman-kylpyla-21127796/ Nauti samalla reissulla makoisista unista ja kylpylän poreista! shop.harmankylpyla.fi
Kirjailija Merja Mäen romaanien taustoista ja toteutuksista
Suomen tietokirjailijat ry ja Seinäjoen pääkirjasto
Avoimessa yleisötilaisuudessa kirjailija Merja Mäki luennoi noin 45 minuuttia romaaniensa Ennen lintuja ja Itki toisenkin taustoista ja toteutuksista. Sen jälkeen on mahdollisuus keskusteluun ja kysymysten esittämiseen. Ensimmäisen evakkoaiheisen romaanin Ennen lintuja tapahtumat sijoittuvat paitsi Karjalaan Laatokan ympäristöön myös talvisodan aikaiselle Seinäjoelle, mikä lisännee paikallisen yleisön kiinnostusta. Kauhavalla asuva Merja Mäki (s. 1983) on toiminut pitkään äidinkielen ja kirjallisuuden opettajana, ja hän tekee rauhantyötä kirjoittamalla sota-aikaan sijoittuvia romaaneja. Hänellä on karjalaisia sukujuuria Käkisalmessa. Mäen ensimmäinen sota-aikaan sijoittuva romaani Ennen lintuja (2022) sai Tulenkantaja-palkinnon. Romaanin käännösoikeudet on myyty neljään maahan, ja teos on dramatisoitu Seinäjoen kaupunginteatterin näyttämölle. Itki toisenkin (2024) on Ennen lintuja -romaanin itsenäinen jatko-osa. Romaani sai vuoden 2025 Pohjalaisen kirjallisuuspalkinnon. Yhteistyössä Suomen tietokirjailijat ry ja Seinäjoen pääkirjasto. Kuva: Liisa Valonen Apila-kirjasto, Jaaksi-sali, Alvar Aallon katu 14.
Faktasta fiktioksi -yleisötilaisuus Seinäjoen pääkirjastossa
Kansallislajin näytösottelut Itä-Länsi-tapahtumassa Vimpelissä
Pesisfestivaalit järjestetään jo viidettä kertaa pesiskulttuurin pyhätössä Vimpelissä 8.-18.7.2026! Viikko on täynnä pesistä ja paljon muuta urheilun ja kulttuurin parissa niin lapsille kuin aikuisillekin. Tänä vuonna Pesisfestivaalit huipentuvat kansallislajin näytösotteluihin Itä-Länsi -pesistapahtumassa 17.-18.7.2026. Päätösbileet juhlitaan Saarikenttä Festivaalissa 18.7.2026. Tervetuloa viihtymään Vimpeliin!
Pesäpallon Itä-Länsi-tapahtuma Vimpelissä 17.-18.7.2026
Seinäjoki-salin lavalle nousevat kaikki musiikkiopiston puhallinorkesterit
Etelä-Pohjanmaan musiikkiopiston kaikki puhallinorkesterit ja Big Bandit soittavat musiikkia laidasta laitaan, mm. rock-, jazz-, elokuva- ja klassista musiikkia. Big Bandin solistina laulaa Viivi Kulmakorpi.
E.P.:n musiikkiopiston puhallinorkestereiden yhteiskonsertti
Saarikenttä Festivaalit 18.7.2026 Vimpelissä
Tietokirjailija ja luontokuvaaja Harri Ahosen luento Suomen läntisen rannikon retkikohteista.
Lähiretkeilyn ja rannikon yhdistäminen retkikohteeksi on lyömätön yhdistelmä. Luennolla esitellyt retkikohteet avautuvat silmien eteen ammattimaisen tiedon ja valokuvien avulla. Kohteet levittäytyvät meriheinän ja suolan tuoksuisilta, merilintujen kansoittamilta saarilta ja luodoilta, niiden takana avautuvan rannikon kosteikkoihin, lehtoihin ja suojaisille hiekkarannoille.
Lapuan taidekoulun teatteritaiteen oppilaiden esitys
Tervetuloa seuraamaan Lapuan taidekoulun teatteritaiteen 2-3 ryhmän opiskelijoiden kevätkauden huipennusta! Adal-Minnan kenkä ja taikalamppu on Raimo Lahdenmäen käsikirjoittama satukomedia. Esityksen kesto on n. 30 min. Esitys on keskiviikkona 22.4. klo 18.00 Nuorisotalolla. Esitykseen on vapaa pääsy. Esityksen on ohjannut Ritva-Leena Heikkinen.
Jos nyt totta puhutaan ep tapahtuma 2025-2026 (700 x 700 px) (1140 x 400 px).jpg
Tervetuloa seuraamaan Lapualaisten nuorten teatteritaiteen opiskelijoiden kevätkauden oppituntien huipennusta! Jos nyt totta puhutaan on teatteritaiteen 4-5- ryhmäläisten itse ideoima ja käsikirjoittama teatteriesitys joka kertoo nuorten ihmissuhteista ja haasteista. Esityksen kesto on n. 60 min. ja siihen kuuluu väliaika. Esityksiä on kaksi: tiistaina 28.4. ja keskiviikkona 29. 4. klo 19.00 Käsikirjoitus: Peppi Puikkonen ja Roosa Siltala + ryhmä. Esityksen on ohjannut Ritva-Leena Heikkinen. Esityksiin on vapaa pääsy.
Näyttely esittelee maalausta, mediataidetta ja installaatioita yhdeksältä taiteilijalta tai taiteilijaryhmältä.
The exhibition showcases paintings, new media art and installations from nine artists or artist groups.
Kesäkuussa 2026 Seinäjoen taidehallilla avautuu Erich Bergerin kuratoima Ajan saastuminen -ryhmänäyttely. Näyttely esittelee maalausta, mediataidetta ja installaatioita yhdeksältä taiteilijalta tai taiteilijaryhmältä. Näyttelyn teokset kertovat tarinoita kaukaisista tähdistä ja hitaasti aikojen saatossa muotoutuneista maisemista. Teokset kurottavat tulevaisuuteen, aikaan, jolloin elämän päättyminen on vääjäämätöntä. Ajan saastuminen kutsuu sinut matkalle, joka ravistelee vallitsevaa aikakäsitystä Näyttely perustuu ajatukseen siitä, että tulevaisuus ei ole meistä erillinen kiintopiste. Se muovautuu jatkuvasti nykyhetkestä käsin. Kaikki mitä tulee tapahtumaan, on nykyhetken saastuttamaa. Ajan saastuminen muistuttaa meitä, että maailmamme ei ole ainoastaan geologisten, ekologisten tai kosmisten voimien summa. Sen muotoutumiseen vaikuttavat meidän omat valintamme, käytöksemme ja kuvitelmamme. Teokset kutsuvat meitä tarkastelemaan aikaa ja vaikutusvaltaamme siihen. Näyttelyn taiteilijat käsittelevät ajan moniulotteisuutta. Teokset osoittavat sen, miten syvä menneisyys ja tulevaisuus vaikuttavat huomaamatta jokapäiväiseen elämäämme. Näyttely kannustaa yleisöä pohtimaan, miten omat teot vaikuttavat tulevaisuuteen. Kuvittelemme jatkuvasti erilaisia maailmanloppuja. Miksi emme voisi myös kuvitella sellaista maailmaa, jossa toivomme elävämme? Näyttelyn taiteilijat Petri Ala-Maunus (FI) Laura Beloff (FI) Andy Gracie (UK/ES) Katri Naukkarinen (FI) Aurora Del Rio (IT) Elsa Salonen (FI) Emilia Tikka (FI) Leena ja Oula A. Valkeapää (FI) Näyttelyn kuraattori Erich Berger on Helsingissä asuva väitöskirjatutkija, taiteilija ja kuraattori. Hän työskentelee Oulun Yliopistossa. Berger tutkii taidetta, joka käsittelee ympäristöolosuhteita antropologian näkökulmasta. Avajaiset Näyttelyn avajaisia vietetään 12.6.2026 osana Kalevan Navetan kesäpäivää. Lue saavutettavuudesta ja vierailuinfo. Kuva: Andy Gracie
In June 2026, Kunsthalle Seinäjoki will open The Contamination of Time, a group exhibition curated by Erich Berger. The Contamination of Time displays works that tell stories of distant stars, the slow formation of landscapes and the inevitable end of life in a deep future. In The Contamination of Time, you are invited to embark on a journey that unsettles familiar notions of time. At the heart of the exhibition lies the acknowledgment that the future is not a distant, fixed horizon but shaped in and by the present. What is to come is always already contaminated by what is at hand. The artworks within The Contamination of Time remind us that we inhabit a world shaped not only by geological, ecological, and cosmic forces, but also by our own decisions, behaviour, and imaginaries. They call for attentiveness to time and our capacity to respond. The exhibition encourages visitors to reflect on how their actions are entangled with time and their environment, and to recognize their agency in shaping futures. If we can imagine countless catastrophes and the end of the world, why shouldn’t we also imagine a world we wish to live in? Artists of the exhibition Petri Ala-Maunus (FI) Laura Beloff (FI) Andy Gracie (UK/ES) Katri Naukkarinen (FI) Aurora Del Rio (IT) Elsa Salonen (FI) Emilia Tikka (FI) Leena and Oula A. Valkeapää (FI) Curator of the exhibition Erich Berger is a curator, artist, and researcher based in Helsinki. He works at the University of Oulu in Finland, where he studies art that responds to the current environmental conditions through the lens of anthropology, geology and art. The exhibition opening will be held in conjunction with Kalevan Navetta’s Summer day on June 12, 2026. Photo: Andy Gracie
Ajan saastuminen -taidenäyttely Seinäjoen taidehallilla
The Contamination of Time - art exhibition, Kunsthalle Seinäjoki
Taito käsityö- ja muotoilukoulu Näpin oppilastöiden näyttely Isonkyrön kirjaston Tietotorilla 1-30.4.2026.
Taito käsityö- ja muotoilukoulu Näpin oppilastöiden näyttely Isonkyrön kirjaston Tietotorilla 1-30.4.2026. Tietotori on avoinna kirjaston asiakaspalveluaikoina ma, ti ja to klo 12-19, ke ja pe klo 12-16 sekä la 10-14. Tervetuloa!
Taito käsityö- ja muotoilukoulu Näpin oppilastöiden näyttely
Kun yksi koomikko ei riitä ja kaksi on vasta alkulämmittelyä, lavalle marssitaan koko show’n voimin!
Kun yksi koomikko ei riitä ja kaksi on vasta alkulämmittelyä, lavalle marssitaan koko show’n voimin: Fathi Ahmed, Arimo Raitala ja Mikko Vaismaa! Kolme Suomen kovinta nimeä nähdään nyt yhdessä OmaSp Stadionilla 25.4.2026. Fathi Ahmed on tv:stäkin tuttu koko Suomen tuntema koomikko, jonka huumori on henkilökohtaista ja absurdia, mutta perustuu aina aitoon havaintoon. Fathin komediatyyli on kerännyt useita palkintoja alalla. Myös kaksi vuosikymmentä keikkaillut kokenut konkari Arimo Mustonen nähdään mukana. Arimo tunnetaan erityisesti Nelosen Stand Up -ohjelmasta, jossa hän on esiintynyt jokaisella kaudella. Alun perin Kurikasta kotoisin oleva Mikko Vaismaa palaa lakeuksille ja hänet tunnetaankin improvisoinnin mestarina joka kohtaa ja yllättää yleisönsä ilta toisensa jälkeen. Jokainen Mikko Vaismaan esitys on yleisönsä näköinen. Tällä hulvattoman hauskalla keikalla saat varmasti nauraa vatsalihakset kipeänä!
Fathi Ahmed, Arimo Mustonen & Mikko Vaismaa -stand up show K18
Colorful Playful vappuetkot 2026_20260327_061508_0000.JPG
Kertunlaakson koulun vanhempaintoimikunta
Tervetuloa koko perheen Vappuetkoille sunnuntaina 26.4.2026 klo 12-16 Kertunlaakson koulun piha-alueelle! Viime vuonna suuren suosion saavuttanut tapahtuma järjestetään uudelleen. Luvassa on jälleen monipuolista, iloista ohjelmaa, herkkuja ja livemusiikkia. Ohjelma on pääsääntöisesti maksutonta. Tervetulosanat klo 12 koulun sisäpihalla. Miloffin showtanssitunti lapsille ja nuorille klo 12 ja 14 liikuntasalissa. Taikuri Markku Anttilan esitykset klo 13 ja 15 liikuntasalissa (2€/hlö/esitys). Kalustoesittelyä: ambulanssi, paloauto ja poliisi (hälytysvalmius). Eri liikuntaseurojen lajiesittelyjä koulun viereisellä urheilukentällä. Pomppulinna. Kepparirata. Poniratsastusta ja kärryajelua (2€/hlö/kierros). Polkuautot. Lelu- ja harrastetarvikekirppis. Arvonta ja onnenpyörä. Torimyyjiä. Livemusaa: Con Versio -yhtye esiintyy. Vanhempaintoimikunnan grilli-kioski-kahvila palvelee tapahtuman ajan. Myynnissä mm. kahvia, munkkeja, makkaraa, lättyjä ja kioskiherkkuja. Arpajaisissa jälleen loistavia palkintoja yhteistyökumppaneiltamme! Pääpalkintona perhelippu Supersunnuntai-perhefestivaalille, joka järjestetään 19.7. Seinäjoella. Tapahtumassa esiintyvät mm.: KAJ, Hugo, Ares, Cledos, Minttu ja Sara Siipola. Saapuminen: Vappuetkot järjestetään Kertunlaakson koulun piha-alueella, os. Kertunlaaksontie 40. Aikataulutettu ohjelma koulun liikuntasalissa, johon ohjattu sisäänkäynti sisäpihan puolelta. Koulun ja päiväkodin pysäköintialueet eivät ole tapahtuman aikana käytössä, sen sijaan urheilukentän edestä löytyy parkkitilaa. Lämpimästi tervetuloa nauttimaan keväisestä tunnelmasta ja yhdessäolosta!
Villa Väinölä 20.10.1947. (Olavi Korkea-Aho) (4).jpg
Valokuvia, ihmisten tarinoita ja talon elämää
Villa Väinölä täyttää 100 vuotta. Millaisessa käytössä talo on ollut? Ketkä ovat asuneet, työskennelleet tai vierailleet talossa? Alvar Aallon suunnittelemaan rakennukseen on vapaa pääsy lauantaina 18.4. Yleisöluento klo 12 Historioitsija Oskari Luoma kuvaa Villa Väinölän elämänvaiheita ja esittelee valokuvia sen historian varrelta. Luennon jälkeen museosihteeri Marjut Mässbakcan opastettu kierros ja kahvitarjoilu. Tervetuloa! Tapahtuma on osa Alajärven kaupunki 40 vuotta -juhlavuoden ohjelmaa. KUVA Olavi Korkea-aho. Näkymä Villa Väinölän saliin 1947.
{"fi":"Ilmoittaudu mukaan 20.4.2026 mennessä: https://link.webropolsurveys.com/Participation/Public/da9f3ad1-9733-4854-b1ce-cc46ab91c2a8?displayId=Fin3620160","sv":"","en":""}
Mitä tekoäly tarkoittaa yrityksen arjessa ja miten sitä on jo hyödynnetty eteläpohjalaisissa yrityksissä tuottavuuden parantamiseksi?
Tervetuloa vAI:lla tuottavuutta? -hankkeen ja Alajärven Yrittäjien yhdessä järjestämään työpajaan Alajärvelle. Aika: to 23.4.2026 klo 14.30-16.30, kahvitarjoilu klo 14 alkaen Paikka: Hotelli-ravintola Alvariini, Paavolantie 1, Alajärvi Työpajan vetäjänä toimii SEAMKin tekoälyn asiantuntija, projektipäällikkö Teemu Virtanen. Osa 1: Lyhyt katsaus tekoälyn perusteisiin: mitä tekoäly on ja mitä se ei ole, millaisissa työtehtävissä sitä käytetään jo nyt sekä millaisia realistisia odotuksia tekoälylle yritystoiminnassa kannattaa asettaa. Osa 2: Konkreettiset esimerkit tekoälyn käytöstä yrityksissä. Työpajassa esitellään käytännön case-esimerkkejä yrityksistä, joissa tekoälyä on kokeiltu muun muassa asiantuntijatyön, tuotannon, tiedon käsittelyn ja liiketoiminnan tukena. Työpaja on suunnattu kaikille Järviseudun alueen yrityksille, kehittäjille ja asiantuntijoille, joilla on kiinnostusta tekoälyn hyödyntämiseen. Esimerkit pohjautuvat todellisiin yrityscaseihin ja matalan kynnyksen kokeiluihin, joissa on testattu: missä tekoäly tuo selkeää ajansäästöä tai tehokkuutta missä kohdin rajoitteet tulevat vastaan ja millaisia oppeja kokeiluista saatiin jatkokehitystä varten Tilaisuuden aikana: käydään lyhyesti läpi tekoälyn peruskäsitteet ja ajankohtainen tilanne yrityskentässä esitellään useamman tuottavuuspilotin lähtökohdat, toteutus ja tulokset keskustellaan siitä, miten vastaavia ratkaisuja voisi soveltaa muissa organisaatioissa Työpaja tarjoaa myös mahdollisuuden keskusteluun, kysymyksiin ja verkostoitumiseen muiden alueen toimijoiden kanssa. Tavoitteena on madaltaa kynnystä tekoälyn kokeiluun ja antaa realistinen, käytännönläheinen kuva siitä, millaista arjen tuottavuushyötyä tekoäly voi parhaimmillaan tarjota. Tilaisuus on maksuton ja osa vAI:lla tuottavuutta? -hankkeen maakunnallista työpajakokonaisuutta, jossa hankkeen tuloksia jalkautetaan eri puolille Etelä-Pohjanmaata.
Konkreettiset esimerkit tekoälyn käytöstä yrityksissä
EP-tapahtumakalenteri kuvapohja (16).png
Lakeudenportin kansalaisopiston kädentaitoryhmien näyttely
Lakeudenportin kansalaisopiston kädentaitoryhmien upea näyttely on esillä näyttelytilassamme 8.-29.4.2026, tervetuloa!
Tanssit Pohjanmaan omien tangokuninkaallisten tahtiin
Vanhanajan tunnelmaa, livemusiikkia ja tanssin iloa – nyt stadionilla! Inspiraationa tapahtumalle toimii suosittu tv-ohjelma Kesäillan valssi, jota juonsi alusta alkaen Sari Tamminen yhdessä Janne Katajan kanssa. Kun idea esitettiin Jannelle, ei mennyt kauaa, kun myös Sari oli mukana ja tapahtuma alkoi muotoutua! Lavalle nousevat Pohjanmaan omat tangokuninkaalliset: · Charlotta Saari · Piritta Niemenmaa · Keijo Hietikko Heitä säestää Henri Peltolan Orkesteri: Rummut Henri Peltola Kitara Timo Luostari Koskettimet Rami Loukola Basso Antti Samuelsson Sisäänpääsy 20 € (vain ovelta) Ovet aukeavat klo 19.00 Tanssit jatkuvat klo 01.00 asti. Paikka: OmaSp Stadion, 3. kerroksen Atria Lounge. Stadionilla nähdään!
39,00/aikuiset, alle 12-vuotiaat puoleen hintaan, alle 3-v ilmaiseksi
Tervetuloa maistuvalle vappulounaalle Äärellä Kalevan Navettaan!
VAPPUPÄIVÄNÄ LOUNAALLE ÄÄRELLÄ! ✨ Tervetuloa juhlistamaan vappua nauttimalla runsas lounas noutopöydästä Äärellä Kalevan Navetassa! Kuohuvaakin löytyy kylmästä. 🥂 MENU: Vihersalaattia ja sinappidressing (M,G) Savusärkeä Maalahden leivällä (L) Nokkos-peruna-parsasalaattia (M,G) Kalkkunaa ja jalapeno-omenasalaattia (L,G) Appelsiini-fetasalaattia (L,G) Vapun sillejä (M,G) Artesaanimakkaroita ja karamellisipulia (M,G) Lohta ja sitruunahollandaisea (L,G) Skånen perunoita ja kauden kasviksia (L,G) Raparperi-britakakkua (L,G) Kuusenkerkkädonitseja (L) Simaa Kahvi / tee Vappulounaan hinta on 39,00 €, alle 12-vuotiaat puoleen hintaan, alle 3-vuotiaat ilmaiseksi. Pöytävaraus onnistuu Online-kalenterista 1-8 hengelle tämän linkin kautta, isommat seurueet voivat varata paikkansa sähköpostitse ravintola@aarella.fi tai puhelimitse 050 350 5312
49,00/aikuiset, alle 12-v puoleen hintaan, alle 3-v ilmaiseksi
Kalevan Navetta__Visio creative (106).jpg
Tervetuloa maistuvalle äitienpäivälounaalle Äärellä Kalevan Navettaan!
Tervetuloa viettämään maistuva äitienpäivä herkulliselle äitienpäivälounaalle, joka tarjoillaan paksujen tiiliseinien syleilyssä, upeassa Kalevan Navetassa! ✨ Äitienpäivälounas on tarjolla sunnuntaina 10.5.2026 klo 11-15. Pihassa on kahden tunnin ilmainen pysäköinti parkkikiekolla, automaatista noudettavalla lipukkeella tai parkkisovelluksella. Äitienpäivälounaan menu noutopöydästä: Vihreää salaattia ja vadelmavinaigrettea (M,G) Mustikkagraavattua lohta (M,G) Sydänsalaattia, marinoitua porkkanaa ja linssiä (M,G) Parsaa, minttua ja paahdettua paprikaa (M,G) Värikästä kirsikkatomaatti-mozzarellasalaattia (L,G) Grillattua kanaa, artisokkaa ja basilikamajoneesia (M,G) Paahtopaistia, piparjuurta ja karpaloa (M,G) Seesami-soijalohta sekä kevätsipulilla, sitruksella ja korianterilla maustettua salsaa (M,G) Häränniskaa ja paistettua siitakesientä (L,G) Paahdettuja pikkuperunoita (M,G) Kasvisgratiinia (L,G) Leipää ja levitettä Kakkubuffetissa: Täytekakkua (L,G) Suklaabrownieta (L,G) Macaronseja (L,G) Hedelmiä ja kinuskikastiketta (L) Äitienpäivälounaan hinta on 49,00 €, alle 12-vuotiaat puoleen hintaan, alle 3-vuotiaat syövät ilmaiseksi. Pöytävaraus onnistuu Online-kalenterista 1-8 hengelle tämän linkin kautta, isommat seurueet voivat varata paikkansa sähköpostitse ravintola@aarella.fi tai puhelimitse 050 350 5312. Lämpimästi tervetuloa!